Комисията първо провери дали общият обем на продажбите на вътрешния пазар на всеки производител износител е представителен в съответствие с член 2, параграф 2 от основния регламент. Продажбите на вътрешния пазар са представителни, ако общият обем на продажбите на вътрешния пазар на сходния продукт на независими клиенти на вътрешния пазар за всеки производител износител е представлявал най-малко 5 % от общия обем на продажбите на разглеждания продукт за износ за Съюза през разследвания период.
 (30)
 На тази база за общите продажби на един от производителите износители беше установено, че те не са представителни. Тъй като сходният продукт не е бил подаван в представителни количества на вътрешния пазар, за този съдействащ производител износител Комисията конструира нормалната стойност в съответствие с член 2, параграфи 3 и 6 от основния регламент.
 (31)
 Нормалната стойност за този съдействащ производител износител беше конструирана, като към средните му производствени разходи за сходния продукт през разследвания период бяха добавени:
 а)
 среднопретеглените разходи за реализация, общите и административните разходи, направени от съдействащия производител износител при продажбите на вътрешния пазар на тези видове на сходния продукт, при обичайни търговски условия, през разследвания период; както и
 б)
 среднопретеглената печалба, реализирана от съдействащия производител износител при продажбите на вътрешния пазар на тези видове на сходния продукт, при обичайни търговски условия, през разследвания период.
 (32)
 По отношение на другия производител износител беше установено, че неговите общи продажби на вътрешния пазар са представителни в съответствие с член 2, параграф 2 от основния регламент (вж. съображение 29 по-горе).
 (33)
 След това Комисията идентифицира видовете на продукта, продавани на вътрешния пазар, които са идентични или сравними с видовете, продавани за износ за Съюза. Комисията провери дали продажбите на вътрешния пазар на другия оказал съдействие производител износител на всеки вид на продукта, който е идентичен или сравним с вида на продукта, продаван за износ за Съюза, са представителни в съответствие с член 2, параграф 2 от основния регламент. Продажбите на вътрешния пазар на един вид на продукта са представителни, ако общият обем на продажбите на вътрешния пазар на този вид на продукта на независими клиенти през разследвания период представлява поне 5 % от общия обем на продажбите за износ за Съюза на идентичен или сравним вид на продукта. Комисията установи, че при 5 от общо 14 вида на продукта на видовете на изнасяния продукт съответстват представителни продажби на вътрешния пазар.
 (34)
 Когато не е имало продажби на вътрешния пазар на конкретен вид на продукта, както и за видове на продукта, при които обемът на продажбите на вътрешния пазар е бил недостатъчен, нормалната стойност беше конструирана в съответствие с член 2, параграфи 3 и 6 от основния регламент, както е описано в съображение 31 по-горе.
 (35)
 Като следваща стъпка Комисията определи дела на рентабилните продажби за независими клиенти на вътрешния пазар за всеки вид на продукта през разследвания период с цел да вземе решение дали да използва действителните продажби на вътрешния пазар за изчисляването на нормалната стойност в съответствие с член 2, параграф 4 от основния регламент.
 (36)
 Нормалната стойност се основава на действителната цена за всеки